CELEX: 62009CN0552
Language: mt
Date: 2009-12-24 00:00:00
Title: Kawża C-552/09 P: Appell ippreżentat fl- 24 ta’ Diċembru 2009 minn Ferrero SpA mis-sentenza mogħtija mill-Qorti tal-Prim’Istanza (It-Tieni Awla) fl- 14 ta’ Ottubru 2009 fil-Kawża T-140/08: Ferrero SpA vs L-Uffiċċju għall-Armonizzazzjoni fis-Suq Intern (Trade marks u Disinni) (UASI), Tirol Milch reg.Gen.mbH Innsbruck

27.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/11
            
         Appell ippreżentat fl-24 ta’ Diċembru 2009 minn Ferrero SpA mis-sentenza mogħtija mill-Qorti tal-Prim’Istanza (It-Tieni Awla) fl-14 ta’ Ottubru 2009 fil-Kawża T-140/08: Ferrero SpA vs L-Uffiċċju għall-Armonizzazzjoni fis-Suq Intern (Trade marks u Disinni) (UASI), Tirol Milch reg.Gen.mbH Innsbruck
   (Kawża C-552/09 P)
   2010/C 80/19
   Lingwa tal-kawża: l-Ingliż
   
      Partijiet
   
   
      Appellanta: Ferrero SpA (rappreżentanti: F. Jacobacci, avukat, C. Gielen u H.M.H. Speyart, avukati)
   
      Appellati: L-Uffiċċju għall-Armonizzazzjoni fis-Suq Intern (Trade marks u Disinni) (UASI), Tirol Milch reg.Gen.mbH Innsbruck
   
      Talbiet tal-appellanta
   
   L-appellanta tiltob lill-Qorti tal-Ġustizzja sabiex jogħġobha:
   
               —
            
            
               tannulla s-sentenza li qeda tiġi appellata;
            
         
               —
            
            
               tikkonferma l-appell ta’ Ferrero kontra d-deċiżjoni kkontestata jew, sussidjarjament, tirrinvija l-każ lill-Qorti Ġeneral sabiex terġa tikkunsidra l-każ; u
            
         
               —
            
            
               tordna lill-UASI tbagħti l-ispejjeż tagħha u sabiex tħallas l-ispejjeż ta’ Ferrero, kemm tal-prim’istanza kif ukoll tal-appell.
            
         
      Aggravji u argumenti prinċipali
   
   L-appellanta ssostni li s-sentenza kkontestata għandha tiġi annullata għar-raġunijiet segwenti:
   
               —
            
            
               il-Qorti tal-Prim’Istanza tal-Komunitajiet Ewropej kisret is-sistema tal-Artikolu 8 tar-Regolament Nru 40/94 (1) meta wettqet evalwazzjoni fattwali waħda tax-xebh b’implikazzjonijiet kemm taħt l-Artikolu 8(1)(b) u l-Artikolu 8(5), għalkemm iż-żewġ dispożizzjonijiet għandhom żewġ settijiet distinti ta’ testijiet;
            
         
               —
            
            
               il-Qorti tal-Prim’Istanza tal-Komunitajiet Ewropej wettqet żball ta’ liġi meta stabbilixxiet li ma kelliex bżonn tikkunsidra r-reputazzjoni tat-trade marks preċedenti meta waslet għal konklużjoni li l-kundizzjonijiet għall-applikabbiltà tal-Artikolu 8(1)(b) u (5) ma ġewx issodisfatti;
            
         
               —
            
            
               il-Qorti tal-Prim’Istanza tal-Komunitajiet Ewropej wettqet żball ta’ liġi jew għawġet il-fatti ppreżentati lilha meta applikat regoli ta’ tressiq tal-provi żbaljati, infondati u mhux motivati fl-evalwazzjoni tax-xebh;
            
         
               —
            
            
               il-Qorti tal-Prim’Istanza tal-Komunitajiet Ewropej wettqet żball ta’ liġi meta naqset milli tieħu debitament inkunsiderazzjoni l-fatt li t-trade marks preċedenti jikkontjenu trade marks verbali u li t-trade mark ikkontestata hija figurattiva; u
            
         
               —
            
            
               il-Qorti tal-Prim’Istanza tal-Komunitajiet Ewropej wettqet żball ta’ liġi meta naqset milli tieħu debitament inkunsiderazzjoni l-eżistenza ta’ grupp ta’ trade marks.
            
         
      (1)  Regolament tal-Kunsill (KE) Nru 40/94 tal-20 ta’ Diċembru 1993 dwar it-trade mark Komunitarja (ĠU Edizzjoni Speċjali bil-Malti, Kapitolu 17, Vol. 1, p. 146–180)